Martel kilpaili Lontoon 1948 olympialaisissa pituushyppääjänä mutta jäi loppukilpailun ulkopuolelle karsintatuloksellaan 494 cm. Brysselin EM-kilpailuissa 1950 hän sijoittui viidenneksi viisiottelussa kerättyään silloisen pistetaulukon mukaan 2 918 pistettä. Hänen tuloksensa ottelun osalajeissa olivat 9,66 m kuulantyönnössä, 145 cm korkeushypyssä, 28,0 s 200 metrin juoksussa, 12,4 s 80 metrin aitajuoksussa sekä 532 cm pituushypyssä. Hänen maannaisensa Arlette Ben Hamo voitti samassa kilpailussa kultaa.